
LĒMUMS
Tukumā 

2026. gada 25. jūnijā							Nr. TND/1-1.1/26/300 
(prot. Nr. 6, 27. §)

Par pašvaldības kustamās mantas – augošu koku 
1. kvartālā, 2., 3., 24., 25. nogabalā nekustamajā īpašumā “Medņu mežs”, Pūres pagastā, Tukuma novadā, atsavināšanu un izsoles noteikumu apstiprināšanu

[bookmark: _Hlk231201201]Tukuma novada pašvaldības (turpmāk – pašvaldība) bilancē ir kustamā manta – augoši koki 1. kvartālā, 2., 3., 24., 25. nogabalā, nekustamajā īpašumā “Medņu mežs”, Pūres pagastā, Tukuma novadā (turpmāk – Cirsmas). Zemes vienības kadastra apzīmējums 90740070065, kadastra numurs 90740070065. Cirsmu platība 2,18 ha.
Nekustamais īpašums “Medņu mežs”, Pūres pagasts, Tukuma novads, zemesgrāmatā reģistrēts uz pašvaldības vārda, ko apliecina Zemgales rajona tiesas Pūres pagasta zemesgrāmatas nodalījums Nr. 327.
Publiskas personas mantas atsavināšanas likuma 3. panta otrā daļa noteic – publisku personu mantas atsavināšanas pamatveids ir mantas pārdošana izsolē, 4. panta pirmā daļa noteic – atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai, 6. panta otrā daļa noteic – atļauju atsavināt atvasinātas publiskas personas kustamo mantu dod attiecīgās atvasinātās publiskās personas lēmējinstitūcija vai tās noteikta institūcija, 8. panta ceturtā daļa noteic – atsavināšanai paredzētās kustamās mantas novērtēšanu organizē publiska persona, tās iestāde vai kapitālsabiedrība, kuras valdījumā vai turējumā atrodas attiecīgā manta.
Publiskas personas mantas atsavināšanas likuma 1. panta pirmās daļas 6. punkts noteic, ka nosacītā cena ir kustamās mantas vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem.
Saskaņā ar sertificēta vērtētāja sabiedrības ar ierobežotu atbildību “TF Universal”, reģistrācijas numurs 41503053180 (turpmāk – SIA “TF Universal”) (eksperts augošu koku novērtēšanā Oļegs Aleksejevs, sertifikāts Nr. 494 M) 2026. gada 28. aprīļa slēdzienu Nr. 2026/52 Cirsmu tirgus vērtība ir 26 500,00 EUR (divdesmit seši tūkstoši pieci simti euro) bez pievienotās vērtības nodokļa (turpmāk – bez PVN). Pašvaldības izdevumi par SIA “TF Universal” pakalpojumiem ir 250,00 EUR (divi simti piecdesmit euro). Cirsmu nosacītā cena ir 26 750,00 EUR (divdesmit seši tūkstoši septiņi simti piecdesmit euro) (26 500,00 + 250,00).
Pamatojoties uz minēto, Tukuma novada domes Īpašumu apsaimniekošanas un privatizācijas komisija (turpmāk – Komisija) 2026. gada 5. jūnija sēdē sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu atsavināt Cirsmas elektroniskā izsolē ar augšupejošu soli par izsoles sākumcenu (nosacīto cenu) 27 000,00 EUR (divdesmit septiņi tūkstoši euro) bez PVN.
Pamatojoties uz Pašvaldību likuma 10. panta pirmās daļas 17. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. un 2. punktu, Publiskas personas mantas atsavināšanas likuma 1. panta pirmās daļas 6. punktu, 3. panta otro daļu, 4. panta pirmo daļu, 6. panta otro daļu, 8. panta ceturto daļu un 10. panta otro daļu, Komisijas 2026. gada 5. jūnija lēmumu, Tukuma novada dome nolemj:

1. atsavināt pašvaldības kustamo mantu – cirsmas 1. kvartālā, 2., 3., 24., 25. nogabalā, nekustamajā īpašumā “Medņu mežs”, Pūres pagastā, Tukuma novadā, ar zemes vienības kadastra apzīmējumu 90740070065 (turpmāk – Cirsmas), pārdodot tās elektroniskā izsolē ar augšupejošu soli. Cirsmu platība 2,18 ha, pārdodamais apjoms – 649,37 m3, cirtes paņēmiens – kailcirte, 

2. Cirsmu izsoles sākumcenu noteikt 27 000,00 EUR (divdesmit septiņi tūkstoši euro) bez PVN. Pievienotās vērtības nodoklis tiks piemērots atbilstoši Pievienotās vērtības nodokļa likuma normām, ņemot vērā izsoles uzvarētāja statusu,  

3. apstiprināt Cirsmu izsoles noteikumus Nr. 43 (pielikumā),

4. uzdot Komisijai organizēt Cirsmu izsoli, 

5. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

6. uzdot pašvaldības izpilddirektoram Ivaram Liepiņam veikt kontroli par lēmuma izpildi.

